הבלש האמיץ שוורץ

הבלש האמיץ שוורץ הוא סרט קולנוע ישראלי בבימוי ותסריט של עמי ארצי ולויד קאופמן . הסרט יצא לאקרנים ב-1973, עם בומבה צור, יוסף שילוח, אילן דר, מונה זילברשטיין, ששי קשת וטליה שפירא בתפקידים הראשיים.

 עלילת הסרט 

הבלש שוורץ (בומבה צור) ועוזרו, שמחה (יוסף שילוח), שנשכרים על ידי ד”ר לוקס (גדעון זינגר) כדי לעקוב אחר אשתו (אביבה מרקס) שהוא חושד כי היא בוגדת בו. שני הבלשים השלומיאלים והלא מקצועיים במיוחד נקלעים לתסבוכות, בין היתר עם שני שחקני תיאטרון פולניים (בגילומם של אורי זוהר ואלישבע מיכאלי), ומאפיונר בסגנון דון קורליאונה (בגילומו של דובי גל). 

בסצנת החתונה בסרט מככב בועז שרעבי בהופעת אורח.

 תהליכי הפקה 
התסריט המקורי לסרט היה של לויד קאופמן, אך הוא נכתב מחדש על ידי עמי ארצי. קאופמן, שהיה מפיק צעיר זמן קצר אחרי שסיים את לימודיו, שוכנע להשקיע בסרטו החדש בטענה כי הסרט יהיה שלאגר בטוח בישראל ובקהילה היהודית בארצות הברית. הוא גייס את אנדרו לאק , שהיה אז מפיק ב-CBS, להשקעה בסרט וכמפיק-שותף.

קאופמן התחרט על השקעתו בסרט עוד כשהיה בשלבי הפקה וכשחתם על ויתור על זכויות ההפצה בישראל.  בספרו Produce Your Own Damn Movie הוא מתאר את הפקת הסרט ככישלון הכלכלי והיצירתי החרוץ ביותר בחייו ומשתמש בו כדי להמליץ למפיקים מתחילים מה לא לעשות.  הוא טען שהסרט "עשה יותר נזק ליהודים מאשר מיין קאמפף", ושההפקה, בנוסף לחוויות אחרות בישראל, גרמה לו לפתח שנאה-עצמית יהודית. כשהחברה שלו, Troma Entertainment, השיקה טכנולוגיה חדשה להורדת סרטים מאתר האינטרנט, היא הודיעה שכניסוי היא תשווק דרכו את הבלש האמיץ שוורץ, תחת שמו האנגלי "", "הסרט הגרוע ביותר שהפיק לויד קאופמן מעולם". 

לפי קאופמן, התוכנית המקורית הייתה לצלם את הסרט בשתי שפות – עברית ואנגלית – אך כשהוא הגיע לישראל התברר לו שבמקום לצלם באנגלית נעשה ניסיון לדבב את הסרט, ושגם הקטעים בהם השחקנים דיברו באנגלית נזקקו לדיבוב מאנגלית לאנגלית. הוא כתב שהובטח לו שהישראלים רואים כל מה שיוצא לקולנוע בעברית מספר פעמים, כך שההצלחה מובטחת, אך עם פרוץ מלחמת יום הכיפורים הקולנוע הישראלי סבל מחוסר הצלחה ו"הבלש האמיץ שוורץ" היה כישלון מהדהד בקופות בישראל. הסרט לא הופץ מחוץ לישראל במשך שנים רבות.

רק דב הניג, שערך את הסרט, המשיך לקריירה הוליוודית מצליחה, ואף היה מועמד לפרס אוסקר בשנת 1993 לסרט "הנמלט" בעריכת סאונד.

המוזיקה לפסקול הסרט נכתבה על ידי יגאל בשן שגם מבצע את השירים בסרט. העיבוד המוזיקלי של בני נגרי התאפיין בסגנון הפאנק האופייני לסרטי בלקספלויטיישן.

בשנת 2008 הופץ הסרט ב-DVD באיכות צפייה משופרת.

 שחקנים 
שחקנ/יתדמותבומבה צורשמיל שוורץיוסף שילוחשמחהששי קשתמקס השוודימונה זילברשטייןשירליגדעון זינגרארווין כהנאחינה רוזובסקהגברת כהנאאביבה מרקסטלי כהנאאילן דרד"ר לוקסאורי זוהרסטניסלב פששצ'רדובסקהאלישבע מיכאליפרידה פששצ'רדובסקהציפי שביטחסיה שוורץדובי גלדון ארליך רוזהטליה שפיראנאנטזישא גולדפקיד קבלה במלוןעליזה אביבפקידת בנקיהודה בארקןאורח במלון (ללא קרדיט)קרן איילרוני שוורץראול חג'ג'פייגלהרוברט חג'ג'מונטנהגיורא ארצינהג וספה

קישורים חיצוניים

 "הבלש האמיץ שוורץ" - הסרט המלא לצפייה בתשלום באתר ארכיון ישראלי לסרטים - סינמטק ירושלים

 הערות שוליים 

קטגוריה:סרטים בעברית
קטגוריה:סרטים ישראליים עצמאיים
קטגוריה:סרטי 1973
קטגוריה:סרטים ישראליים משנת 1973